RASEINIŲ RAJONO SAVIVALDYBĖS

TARYBA

SPRENDIMAS

DĖL MOKESČIO UŽ NAUDOJIMĄSI RASEINIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS DYDŽIŲ NUSTATYMO IR MOKESČIO MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS APRAŠO PATVIRTINIMO

2015 m. vasario 23 d. Nr. TS-25

Raseiniai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos kelių įstatymo 20 straipsniu, Lietuvos Respublikos kelių priežiūros ir plėtros programos finansavimo įstatymo 7 straipsnio 1 dalimi, Raseinių rajono savivaldybės taryba n u s p r e n d ž i a:

1. Nustatyti:

1.1. mokestį už naudojimąsi Raseinių rajono savivaldybės vietinės reikšmės viešaisiais keliais važiuojant didžiagabaritėmis motorinėmis transporto priemonėmis, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis pagal 1 priedą;

1.2. mokestį už naudojimąsi Raseinių rajono savivaldybės vietinės reikšmės viešaisiais keliais važiuojant sunkiasvorėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą pagal 2 priedą;

1.3. mokestį už naudojimąsi Raseinių rajono savivaldybės vietinės reikšmės viešaisiais keliais važiuojant sunkiasvorėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę pagal 3 priedą.

2. Patvirtinti mokesčio už naudojimąsi Raseinių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo, priežiūros ir leidimų išdavimo tvarkos aprašą pagal 4 priedą.

3. Sprendimo vykdymo kontrolę pavesti administracijos direktoriaus pavaduotojui.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algimantas Mielinis

Raseinių rajono savivaldybės tarybos
2015 m. vasario 23 d.

sprendimo Nr. TS-25
1 priedas

MOKESTIS UŽ NAUDOJIMĄSI RASEINIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS MOTORINĖMIS TRANSPORTO PRIEMONĖMIS, KURIŲ MATMENYS SU KROVINIU AR BE JO YRA DIDESNI UŽ DIDŽIAUSIUOSIUS LEIDŽIAMUS NAUDOJANTIS KELIAIS TRANSPORTO PRIEMONIŲ AR JŲ JUNGINIŲ MATMENIS

1. Mokesčio už naudojimąsi Raseinių rajono savivaldybės vietinės reikšmės viešaisiais keliais važiuojant didžiagabaritėmis motorinėmis transporto priemonėmis ar jų junginiais, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis (toliau – didžiausieji leidžiami matmenys), tarifai:

Viršyti didžiausieji leidžiami matmenys, cm	Tarifai, Eur
aukščio	pločio	ilgio	vienkartiniai, 10 km	mėnesio	metų
-	10–20	-	1,60	72,50	365,00
11–30	21–60	101–300	1,90	87,00	435,00
31–50	61–100	301–500	2,10	98,50	495,00

2. Jeigu transporto priemonės ar jų junginio matmenys su kroviniu ar be jo yra didesni už didžiausiuosius leidžiamus matmenis daugiau, negu nurodyta lentelėje, transporto priemonė ar jų junginys tampa ypač pavojingi saugiam eismui. Tokioms didžiagabaritėms motorinėms transporto priemonėms ar jų junginiams taikomas vienkartinis mokestis, kuris apskaičiuojamas taip: prie didžiausiojo ribinio tarifo pridedamas papildomas 0,29 euro mokestis už kiekvieno didžiausiojo leidžiamo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m, ir dauginama iš koeficiento 1,5. Visais atvejais, jeigu viršijami du ar visi trys matmenys, mokestis nustatomas sumuojant mokesčius už atskirų didžiausiųjų leidžiamų matmenų viršijimą.

____________________

Raseinių rajono savivaldybės tarybos

2015 m. vasario 23 d.

sprendimo Nr.TS-25

2 priedas

MOKESTIS UŽ NAUDOJIMĄSI RASEINIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ AŠIES (AŠIŲ) APKROVA SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONIŲ AR JŲ JUNGINIŲ AŠIES (AŠIŲ) APKROVĄ

1.	Mokesčio už naudojimąsi Raseinių rajono savivaldybės vietinės reikšmės viešaisiais keliais sunkiasvorėmis motorinėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą (toliau – didžiausioji leidžiama ašies (ašių) apkrova), tarifai:

Didžiausioji leidžiama ašies (ašių) apkrova viršyta, t	Tarifai, Eur

vienkartiniai, 10 km	mėnesio
0,6–1,0	0,80	58,00
1,1–1,5	1,50	101,00
1,6–2,0	2,00	145,00
2,1–3,0	3,60	255,00
3,1–4,0	5,8	411,00
4,1–5,0	8,3
5,1–6,0	10,50
6,1–7,0	12,50
7,1–8,0 įskaitytinai	15,50

2. Mokestis nustatomas sumuojant mokesčius už kiekvienos ašies (ašių) didžiausiosios leidžiamos ašies (ašių) apkrovos viršijimą.

3. Mokesčio už naudojimąsi Raseinių rajono savivaldybės vietinės reikšmės keliais važiuojant sunkiasvoriais traktoriais ir savaeigėmis mašinomis ar jų junginiais, kurių ašies (ašių) apkrova su kroviniu ar be jo yra didesnė už didžiausiąją leidžiamą ašies (ašių) apkrovą, tarifai:

Didžiausioji leidžiama ašies (ašių) apkrova viršyta, t	Tarifai, Eur

vienkartiniai, 10 km	mėnesio
0,6–1	0,26	18,00
1,1–1,5	0,48	33,00
1,6–2	0,68	48,00
2,1–3	1,22	85,00
3,1–4	1,97	135,00
4,1–5	2,67	–
5,1–6	3,48	–
6,1–7	4,17	–
7,1–8 įskaitytinai	5,00	–

4. Mokestis nustatomas sumuojant mokesčius už kiekvienos ašies didžiausiosios leidžiamosios ašies (ašių) apkrovos viršijimą.

5. Kai viršijama didžiausioji leidžiama ašies (ašių) apkrova ir masė, nustatomas tas mokesčio dydis, kuris yra didesnis.

Raseinių rajono savivaldybės tarybos

2015 m. vasario 23 d.

sprendimo Nr. TS-25

3 priedas

MOKESTIS UŽ NAUDOJIMĄSI RASEINIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ MASĖ SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONĖS AR JŲ JUNGINIŲ MASĘ

1. Mokesčio už naudojimąsi Raseinių rajono savivaldybės vietinės reikšmės viešaisiais keliais važiuojant sunkiasvorėmis motorinėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t) (toliau – didžiausioji leidžiama masė), tarifai:

Didžiausioji leidžiamoji masė viršyta, t	Vienkartiniai tarifai už kiekvieną viršytą toną, Eur už 10 km	Mėnesio tarifai, Eur*
1,0–20,0	1,15	145,00
21,0–40,0	1,35	–
> 40	1,75	–

*Taikoma šešių ar daugiau ašių transporto priemonėms, kurias sudaro motorinė transporto priemonė su suporintais galiniais ratais ir priekaba (puspriekabė) su suporintais ratais ir kurių ašies (ašių) apkrova yra ne didesnė už didžiausiąją leidžiamą ašies (ašių) apkrovą, bendroji masė yra didesnė už didžiausiąją leidžiamą bendrąją masę ir yra ne didesnė kaip 48 t.

2. Mokesčio už naudojimąsi Raseinių rajono savivaldybės vietinės reikšmės viešaisiais keliais važiuojant sunkiasvoriais traktoriais ir savaeigėmis mašinomis ar jų junginiais, kurių masė su kroviniu ar be jo yra didesnė už didžiausiąją leidžiamą masę, tarifai:

Didžiausioji leidžiama masė viršyta, t	Vienkartiniai tarifai už kiekvieną viršytą toną, Eur už 10 km
1,0–20,0	0,17
21,0–40,0	0,23
> 40	0,35

3. Kai viršijama didžiausioji leidžiama ašies (ašių) apkrova ir masė, nustatomas tas mokesčio dydis, kuris yra didesnis.

____________________

Raseinių rajono savivaldybės tarybos

2015 m. vasario 23 d.

sprendimo Nr. TS-25

4 priedas

MOKESČIO UŽ NAUDOJIMĄSI RASEINIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS Aprašas

I. BENDROSIOS NUOSTATOS

1. Mokesčio už naudojimąsi Raseinių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo, priežiūros ir leidimų išdavimo tvarkos aprašas (toliau - tvarkos aprašas) nustato mokesčio už naudojimąsi Raseinių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo, priežiūros ir leidimų išdavimo tvarką.

2. Šiame tvarkos apraše naudojamos sąvokos suprantamos taip, kaip jos apibrėžtos Lietuvos Respublikos kelių ir Kelių priežiūros ir plėtros programos finansavimo įstatymuose.

3. Maksimalūs leidžiami transporto priemonių matmenys, leidžiama ašies (ašių) apkrova, leidžiama bendroji masė yra patvirtinti Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“.

4. Maksimalūs leidžiami traktorių ir savaeigių mašinų transporto priemonių matmenys, ašių apkrova ir bendroji masė yra patvirtinti Lietuvos Respublikos žemės ūkio ministro 2008 m. liepos 4 d. įsakymu Nr. 3D-373 „Dėl traktorių ir savaeigių mašinų maksimalių leidžiamų transporto priemonių matmenų, ašių apkrovų ir bendrosios masės patvirtinimo“.

II. MOKESČIO MOKĖJIMAS IR ADMINISTRAVIMAS

5. Transporto priemonių savininkai ar valdytojai, vadovaudamiesi Mokesčių, rinkliavų ir kitų įmokų, mokamų į teritorinių valstybinių mokesčių inspekcijų biudžeto pajamų surenkamas sąskaitas, kodų sąrašu, patvirtintu Valstybinės mokesčių inspekcijos prie Lietuvos Respublikos finansų ministerijos generalinio direktoriaus 2003 m. vasario 26 d. įsakymu Nr. V-57/1B-160, mokestį už naudojimąsi vietinės reikšmės viešaisiais keliais moka į teritorinių valstybinių mokesčių inspekcijų biudžeto pajamų surenkamąsias sąskaitas, nurodydami įmokos kodą 7840 „Mokestis už važiavimą keliais Lietuvos Respublikoje, Europos Sąjungos valstybėse narėse ir kitose užsienio valstybėse įregistruotomis transporto priemonėmis (jų junginiais), kurių matmenys su kroviniu ar be jo ir (ar) ašies (ašių) apkrova, ir (ar) transporto priemonės (jų junginio) leidžiama bendroji masė viršija maksimalius leidžiamus dydžius“. Transporto priemonių savininkai ar valdytojai turi teisę šį mokestį mokėti mokėjimo pavedimu ar kitomis įstatymais arba teisės aktais nustatytomis mokėjimo priemonėmis ar būdais. Jeigu mokestis sumokėtas pavedimu, šis pavedimas turi būti patvirtintas banko antspaudu.

6. Mokesčio dydis apskaičiuojamas priklausomai nuo didžiausių (maksimalių) transporto priemonių (jų junginių) leidžiamų charakteristikų viršijimo ir transporto priemonės važiavimo maršruto ilgio. Mokestis skaičiuojamas pasinaudojant kelių žemėlapiu bei patvirtintais mokesčių už važiavimą vietinės reikšmės viešaisiais keliais Lietuvos Respublikos ir užsienio šalyse, tarp jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, kai viršijama leidžiamos ašies (ašių) apkrova ir (ar) bendroji masė, tarifais.

7. Jeigu transporto priemonės (jų junginio) matmenys viršija leidžiamus, mokestis apskaičiuojamas sumuojant mokesčius už kiekvienų parametrų viršijimą. Kai viršijama leidžiama ašies (ašių) apkrova ir (ar) leidžiama transporto priemonės (jų junginio) bendroji masė, mokestis nustatomas tas, kuris yra didesnis, ir įmokos sumuojamos prie mokesčio už leidžiamų matmenų viršijimą.

8. Mokesčio už važiavimą vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis mokėjimo tvarka yra tokia:

8.1. jei prašymas (1 priedas) gauti leidimą važiuoti vietinės reikšmės viešaisiais keliais yra patenkinamas, tuomet apskaičiuojamas konkretus mokesčio dydis, kurį transporto priemonės savininkas ar valdytojas privalo sumokėti šio tvarkos aprašo 5 punkte nustatyta tvarka;

8.2. transporto priemonių savininkai ar valdytojai privalo sumokėti vienkartinį, mėnesio ar metų mokestį už kiekvieną transporto priemonę (jų junginį), mokėjimo dokumente nurodydami tos transporto priemonės (vilkiko, priekabos, puspriekabės) valstybinius numerius;

8.3. leidimas išduodamas važiuoti tik su ta transporto priemone (jų junginiu), už kurią sumokėtas mokestis;

8.4. gaunant leidimą pareiškėjas privalo pateikti banko patvirtintą mokesčio sumokėjimo dokumentą, o leidimą išduodantis darbuotojas – užregistruoti šį dokumentą ir sumokėtą mokesčio sumą;

8.5. sumokėjus vienkartinį mokestį, leidimas negali būti pratęstas, negali būti išduotas jo dublikatas ar išduotas leidimas už tą patį mokestį kitai transporto priemonei;

8.6. sumokėjus mėnesio ar metų mokestį už krovinio vežimą viena transporto priemone ir norint vežti jį kita analogiška transporto priemone, naujas leidimas gali būti išduotas, nereikalaujant papildomo mokesčio ir tik grąžinus ankstesnįjį leidimą. Pametus leidimą, dublikatas gali būti išduotas tik tai pačiai transporto priemonei.

9. Mokestis nemokamas:

9.1. už Vidaus reikalų ministerijos ir įstaigų prie šios ministerijos didžiagabarites ir (ar) sunkiasvores transporto priemones ar jų junginius, priskirtus kovinei, kovos-mokomajai, mokomajai, rikiuotės ir transportavimo grupėms;

9.2. už užsienio valstybių karinės apsaugos sistemos didžiagabarites ir (ar) sunkiasvores transporto priemones ar jų junginius.

10. Transporto priemonių savininkai ar valdytojai (vairuotojai), važiuodami vietinės reikšmės keliais, privalo turėti dokumentus (pvz., pažymas), patvirtinančius transporto priemonės, už kurią mokestis nemokamas, priskyrimą atitinkamai transporto grupei ir jų priklausymą atitinkamoms institucijoms ar organizacijoms.

11. Kai mokestis buvo sumokėtas, o leidimas nebuvo paimtas, transporto priemonės savininkui ar valdytojui prašant, Raseinių rajono savivaldybės administracija išduoda pažymą, kurioje nurodoma grąžintina suma ir grąžinimo priežastys. Pažymoje nurodytą sumą pagal transporto priemonės savininko ar valdytojo rašytinį prašymą Lietuvos Respublikos mokesčių administravimo įstatymo nustatyta tvarka grąžina Valstybinė mokesčių inspekcija, į kurios pajamų surenkamąją sąskaitą sumokėtas mokestis.

III. LEIDIMŲ IŠDAVIMAS

12. Didžiagabaritėmis ir (ar) sunkiasvorėmis transporto priemonėmis (jų junginiais) kroviniai gali būti vežami vietinės reikšmės viešaisiais keliais tik gavus leidimą (2 priedas) ir sumokėjus įstatymu nustatyto dydžio mokestį už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis. Išduodami leidimai vežti tik nedalomus krovinius ir kai tokių krovinių negalima arba netikslinga vežti kitokiomis transporto priemonėmis ir vežti dalomus krovinius šešių ar daugiau ašių transporto priemonėmis, kurias sudaro motorinė transporto priemonė su suporintais galiniais ratais ir priekaba (puspriekabė) su suporintais ratais ir kurių ašies (ašių) apkrova yra ne didesnė už didžiausiąją leidžiamą ašies (ašių) apkrovą, bendroji masė yra didesnė už didžiausiąją leidžiamą bendrąją masę ir yra ne didesnė kaip 48 t.

13. Leidimas gali būti išduodamas:

13.1. važiuoti vieną kartą, mėnesiui arba metams, jeigu transporto priemonės su kroviniu ar be jo matmenys yra didesni už didžiausiuosius leidžiamus matmenis: aukštį iki 50 cm (įskaitytinai) ir (ar) plotį iki 100 cm (įskaitytinai), ir (ar) ilgį iki 500 cm (įskaitytinai);

13.2. važiuoti vieną kartą, jeigu transporto priemonės su kroviniu ar be jo matmenys yra didesni už didžiausiuosius leidžiamus matmenis: aukštį daugiau kaip 50 cm ir (ar) plotį daugiau kaip 100 cm, ir (ar) ilgį daugiau kaip 500 cm;

13.3. važiuoti vieną kartą arba mėnesiui, jeigu transporto priemonės su kroviniu ar be jo ašies (ašių) apkrova yra didesnė už didžiausiąją leidžiamą ašies (ašių) apkrovą ne daugiau kaip 4 t;

13.4. važiuoti vieną kartą, jeigu transporto priemonės ašies (ašių) apkrova su kroviniu ar be jo yra didesnė už didžiausiąją leidžiamą ašies (ašių) apkrovą nuo 4,1 t iki 8 t;

13.5. važiuoti vieną kartą, jeigu transporto priemonės masė su kroviniu ar be jo yra didesnė už didžiausiąją leidžiamą masę.

14. Leidimus važiuoti vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis išduoda Raseinių rajono savivaldybės administracija (toliau – administracija), įvertinusi kelio dangos ir jo statinių būklę.

15. Platesnėmis kaip 3,5 m arba ilgesnėmis kaip 24 m transporto priemonėmis leidžiama važiuoti šviesiuoju paros metu esant geram matomumui, o tamsiuoju paros metu ar esant blogam matomumui – tik lydint automobiliui su įjungtais oranžiniais žybčiojančiais švyturėliais. Važiuojant platesnėmis kaip 4 m arba ilgesnėmis kaip 25 m didžiagabaritėmis transporto priemonėmis, visais atvejais šias transporto priemones turi lydėti automobilis su įjungtais oranžiniais žybčiojančiais švyturėliais. Jeigu transporto priemonių junginys yra platesnis kaip 4,5 m ir (ar) ilgesnis kaip 30 m, jį turi lydėti policijos automobilis.

16. Norint gauti leidimą važiuoti vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis (jų junginiais), reikia pateikti prašymą (priedas Nr.1) Raseinių rajono savivaldybės administracijos direktoriui. Prašymas gali būti pateikiamas tiesiogiai, faksu, paštu ar elektroniniu būdu nurodant šią informaciją:

16.1. transporto priemonės (jų junginio) savininką ar valdytoją, jo adresą, telefoną;

16.2. markę, modelį, valstybinį numerį (-ius);

16.3. duomenis apie pakrautą transporto priemonę (jų junginį):

16.3.1. ilgį;

16.3.2. plotį;

16.3.3. aukštį;

16.3.4. posūkio spindulius.

16.4. krovinio pavadinimą, jo masę ir (ar) matmenis;

16.5. krovinio svorį;

16.6. faktišką pakrautos transporto priemonės (jų junginio) masę;

16.7. transporto priemonės gamyklos gamintojo nustatytą leidžiamą svorį;

16.8. važiavimo datą;

16.9. pakrautos transporto priemonės (jų junginio) vaizdą iš šono ir galo, ašių išsidėstymo schemą, apkrovų dydžius bei atstumus tarp ašių.

17. Prašymą pasirašo transporto priemonės savininkas ar valdytojas, kuris atsako už pateiktų duomenų teisingumą.

18. Leidimą važiuoti didžiagabarite ir (ar) sunkiasvore transporto priemone (toliau – leidimas) (forma pateikiama 2 priede) išduoda Raseinių rajono savivaldybės administracijos Ekonomikos ir ūkio departamento Vietinio ūkio ir turto valdymo skyriaus įgaliotas darbuotojas. Leidimą išduodantis darbuotojas leidime įrašo leistinus viršyti matmenis, duomenis apie sumokėtą mokestį (mokesčio sumą žodžiais, mokėjimo dokumento datą ir numerį). Leidimą transporto priemonės savininkas, valdytojas ar jų įgaliotas asmuo atsiima Vietinio ūkio ir turto valdymo skyriuje, pasirašęs Leidimų registracijos žurnale.

19. Leidimas vienam važiavimui gali būti išduotas ne ilgesniam kaip 10 dienų laikotarpiui ir galioja vienam važiavimui leidime nurodytu maršrutu. Konkrečią važiavimo datą specialioje leidimo grafoje pažymi transporto priemonės (jų junginio) savininkas ar valdytojas, patvirtindamas ją savo parašu ir spaudu. Leidime, išduotame vienam važiavimui, vairuotojo vardas ir pavardė nerašoma. Leidime, išduotame vieno mėnesio ar vienerių metų laikotarpiui, nerašoma važiavimo data, vairuotojo vardas ir pavardė.

20. Leidimas išduodamas arba motyvuotai atsisakoma jį išduoti ne vėliau kaip per 5 darbo dienas nuo prašymo gavimo dienos.

21. Leidimas neišduodamas, jeigu:

21.1. pateikiami nustatytų reikalavimų neatitinkantys, nevisiškai ar neteisingai užpildyti dokumentai ir transporto priemonės savininkas ar valdytojas neįvykdo reikalavimo per 2 darbo dienas pateikti trūkstamus dokumentus ar ištaisyti trūkumus;

21.2. sunkiasvorės transporto priemonės masė su kroviniu yra didesnė už transporto priemonės gamintojo nustatytą didžiausiąją leidžiamą masę;

21.3. nesumokėtas mokestis už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis;

21.4. sunkiasvorės transporto priemonės ašies (ašių) apkrova yra didesnė už didžiausiąją leidžiamąją ašies (ašių) apkrovą daugiau kaip 8 t;

21.5. pavasario polaidžio, potvynių metu;

21.6. esant itin karštiems orams, kai gali būti sugadinta kelio danga;

21.7. stichinių nelaimių, avarijų, kelio remonto atvejais.

22. Atsisakymas išduoti leidimą turi būti pateiktas raštu, nurodant motyvus. Atsisakymas išduoti leidimą gali būti apskundžiamas teisės aktų nustatyta tvarka.

IV. LEIDIMŲ IŠDAVIMO KONTROLĖ

23. Transporto priemonės savininkas ar valdytojas (vairuotojas), važiuodamas vietinės reikšmės viešaisiais keliais, privalo leidimą turėti su savimi ir pateikti, pareikalavus kontroliuojantiems pareigūnams.

24. Už teisingą transporto priemonės (jų junginio) faktiškų matmenų, ašies (ašių) apkrovos, bendrosios masės nurodymą dokumentuose atsako transporto priemonių savininkai ar valdytojai.

25. Leidimo važiuoti vietinės reikšmės viešaisiais keliais turėjimą kontroliuoja teritorinių ir specializuotų policijos įstaigų pareigūnai bei administracijos įgalioti tarnautojai. Minėti asmenys turi teisę tikrinti kelių transporto priemonių matmenis, ašių apkrovas, bendrąją masę.

26. Kai nustatoma, kad transporto priemonės faktiniai matmenys yra didesni už leidime nurodytus matmenis daugiau kaip 5 cm ir (ar) ašies (ašių) faktinė apkrova yra didesnė už leidime nurodytą apkrovą daugiau kaip 0,6 t, ir (ar) faktinė bendroji masė yra didesnė už leidime nurodytą masę daugiau kaip 1 t arba kad transporto priemonės matmenys su kroviniu ar be jo yra didesni už didžiausiuosius leidžiamus matmenis: ilgis - daugiau kaip 1 m, aukštis - daugiau kaip 10 cm, plotis - daugiau kaip 9 cm, ir (ar) ašies (ašių) apkrova su kroviniu ar be jo yra didesnė už didžiausiąją leidžiamą ašies (ašių) apkrovą daugiau kaip 0,6 t, ir (ar) bendroji masė su kroviniu ar be jo yra didesnė už didžiausiąją leidžiamą masę daugiau kaip 1 t, o jos savininkas ar valdytojas (vairuotojas) neturi leidimo, transporto priemonei leidžiama važiuoti tik įforminus administracinį teisės pažeidimą ir gavus leidimą.

27. Kontroliuojančiam pareigūnui uždraudus transporto priemonei toliau važiuoti, atsakomybė ir išlaidos už krovinių perkrovimą, iškrovimą, saugojimą bei pristatymą gavėjui, taip pat ir už transporto priemonės saugojimą, tenka transporto priemonės savininkui ar valdytojui.

28. Transporto priemonės (jų junginio) bendrąją masę pareigūnai gali tikrinti pagal dokumentus ir (ar) sverdami. Ašių apkrovos nustatomos tik sveriant, o matmenys – matuojant.

29. Jeigu transporto priemonės (jų junginio) bendroji masė pagal pateiktus dokumentus neatitinka kontrolinio svėrimo rezultatų, vadovaujamasi svėrimo rezultatais.

V. BAIGIAMOSIOS NUOSTATOS

30. Vietinės reikšmės keliais ir gatvėmis, kurie yra rajoninių ar krašto kelių tąsa važiuoti didžiagabarite ir (ar) sunkiasvore transporto priemone galima gavus leidimą ankščiau minėtais keliais (rajoniniais ir krašto). Apie tokį važiavimą raštu informuojama Raseinių rajono savivaldybė, pridedant leidimo kopiją.

31. Už važiavimą Savivaldybės vietinės reikšmės keliais (gatvėmis) didžiagabaritėmis ir (ar) sunkiasvorėmis transporto priemonėmis, kai vežami labdaros kroviniai, kai aptarnaujami įstaigų, kurių steigėja yra Savivaldybė, objektai, kelius (gatves) aptarnaujančioms transporto priemonėms, Vidaus reikalų ministerijai bei įstaigoms prie šios ministerijos priklausančioms transporto priemonėms, priskirtoms kovinei, kovos – mokomajai, mokomajai rikiuotės ir transportavimo grupėms, bei užsienio valstybių karinei apsaugos sistemai priklausančioms transporto priemonėms leidimo nereikia.

32. Didžiagabaritės ir (ar) sunkiasvorės transporto priemonės savininkas ar valdytojas (vairuotojas), važiuodamas Raseinių rajono savivaldybės vietinės reikšmės keliais, privalo leidimą turėti su savimi ir pateikti, pareikalavus kontroliuojantiems pareigūnams.

33. Leidimas suteikia teisę kelių transporto priemonei važiuoti tik Raseinių rajono savivaldybės vietinės reikšmės keliais ir gatvėmis transporto priemonėms ar jų junginiams, kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonių (jų junginių) leidžiama bendroji masė, leidime nurodytu laiku (laikotarpiu) bei maršrutu.

34. Leidimas negalioja, jei vežėjas jo atitinkamai neužpildė arba jame yra pakeitimų ir taisymų, nepatvirtintų kompetentingos įstaigos.

35. Leidimas negali būti perduotas kitai transporto priemonei.

36. Fiziniai ir juridiniai asmenys, pažeidę šį tvarkos aprašą, atsako įstatymų nustatyta tvarka.

_______________________

Leidimų važiuoti didžiagabaritėmis ir (ar) sunkiasvorėmis transporto priemonėmis Raseinių rajono savivaldybės vietinės reikšmės viešaisiais keliais išdavimo tvarkos aprašo

1 priedas

__________________________________________________________________________________________________

(įmonės pavadinimas)

___________________________________________________________________________________________________

(adresas, telefonas, faksas)

Raseinių rajono savivaldybės administracijai

PRAŠYMAS

DĖL LEIDIMO IŠDAVIMO

20___m.___________ mėn. ___ d.

Raseiniai

Prašome išduoti leidimą važiuoti didžiagabarite ir (ar) sunkiasvore transporto priemone maršrutu_________________________________________________________________________

________________________________________________________________________________

1. Transporto priemonės (jų junginio) savininkas ar valdytojas________________________

________________________________________________________________________________

(įmonės pavadinimas, į. k., adresas, telefonas)

________________________________________________________________________________________________________________________

2. ________________________________________________________________________

(automobilio (traktoriaus), priekabos (puspriekabės) markė, modelis, valstybinis numeris)

________________________________________________________________________________

3. Duomenys apie transporto priemonę (jų junginį):

ilgis	m,

plotis	m,

aukštis	m,

posūkio spindulys	,

krovinio pavadinimas ir matmenys	,

krovinio svoris	t,

faktinė pakrautos transporto priemonės masė	t,

transporto priemonės gamyklos gamintojo nustatytas leidžiamas svoris _______________.

4. Krovinio pavadinimas ____________________________________________________.

5. Krovinio dalių skaičius ir jo svoris ___________________________________________.

6. Važiavimo data ____________________________________________________.

7. Pakrautos transporto priemonės (jų junginio) vaizdas iš šono ir galo, ašių išsidėstymo schema, apkrovų dydžiai bei atstumai tarp ašių.

Įsipareigojame laikytis galiojančios važiavimo tvarkos, atlyginti žalą dėl kelio įrenginių sugadinimo ir sumokėti nustatytus mokesčius.

_____________________________ _______________	___________________

(vardas, pavardė, pareigos) (parašas)

A. V. 20_ m.	d.

Suderinta:

Raseinių rajono policijos komisariatas_____________________________________________________________________________

Leidimų važiuoti didžiagabaritėmis ir (ar) sunkiasvorėmis transporto priemonėmis Raseinių rajono savivaldybės vietinės reikšmės viešaisiais keliais išdavimo tvarkos aprašo

2 priedas

RASEINIŲ RAJONO SAVIVALDYBĖ

LEIDIMAS Nr.

DIDŽIAGABARITEI IR (AR) SUNKIASVOREI TRANSPORTO PRIEMONEI

___________________

(data)

Raseiniai

1. Transporto priemonės savininkas ar valdytojas
(įmonės pavadinimas, kodas, buveinė, telefonas)
2. Važiavimo maršrutas
3. Transporto priemonės markė, modelis, valst. Nr.

4. Leidžiami parametrai viršyti:	5. Mokestis už leidžiamų parametrų viršijimą:
ilgis	m	Lt
plotis	m	Lt
aukštis	m	Lt
bendroji masė	t	Lt
ašių apkrovos:
automobilio	t	Lt
priekabos	t	Lt
Iš viso:	Lt
6. Žyma apie sumokėtą mokestį
(5 punkte nurodyta suma žodžiais, pervedimo arba kvito išdavimo data ir Nr.)
7. Krovinio vežimo sąlygos
8. Važiuoti leidžiama nuo	iki

______________	______________	_______________

(Atsakingo valstybės tarnautojo pareigos)	(parašas)	(vardas, pavardė)

A. V.

PILDO TRANSPORTO PRIEMONĖS SAVININKAS AR VALDYTOJAS

Žyma apie važiavimą ______________________________________________________________

(išvykimo data ir laikas, atsakingo asmens vardas, pavardė, parašas)

________________________________________________________________________________

A. V.

Vairuotojas ______________________________________________________________________

(vardas, pavardė, parašas, data)

PASTABA. Neužpildžius šios dalies, leidimas negalioja.

______________